Min jaf kemm-il darba mis-setaħ ta' dari insammar għajnejja fil-baħħ ta' hemm fuq; bil-hena titfawwar din qalbi kull lejla, u ħlewwet il-ġenna inħossni induq. Snin twal ili ngħarrex bit-tama li nilmaħ Kometa speċjali, din waħda mis-sbieħ; dehret lis-slaten, warajha issaħħru u terrqu tant mili mingħajr qatt mistrieħ. Mid-dalma mexxiethom għal dija ġo grotta, mill-ifjen palazzi ġo maqjel spiċċaw, minn bnadi imbegħda tad-dinja iltaqgħu fejn sabu Tarbija li dritt aduraw. Mal-medda tas-sekli, mal-mixja taż-żmien inbidlet il-ħajja, inbidlu in-nies. Tgħallimna u kbirna u ksibna kull ġid 'mma qalbna hi vojta, u qtajna il-jies. Bil-għerf ta' dan moħħna wasalna sal-qamar, id-dinja kissirna, għargħarna fid-demm: bla nsaqsu "X'irridu? Għaliex? U il-għala?" L-imħabba warrabna f'dagħdigħa ta' semm. Kometa! Kometa! Għadek tiġġerra, tittajjar f'mergħat ta' kwiekeb dehbin? Jaħasra li kieku terġa' tidhrilna ... Sibilna, nitolbu, il-ħelu Bambin! Sultan Tarbija fil-kartoliniqed jippruvaw ippogguk flok l-ittra X.Instema' kor ikanta: "Glorja l-materjali u ghall-poter tal-art". tad-diskoteki f'nofs il-lejl, ha jirbumbjaw il-knejjes qed jitkellem wahdu. L-anglu li ghadda jinvista lid-dinja tal-bnedmin, u tghidx kemm skantah l-fenomenu tal-'global warming' taht sigret il-Milied... U REĠA' ĠIE L-BAMBIN... U reġa' ġie l-Bambin U reġa' ra tlellix ta' deheb u ġugarelli U tkexkex bl-isparar tal-ixkubetti.U reġa' ġie l-Bambin 'Ma dak li ġie għalih KAIN: U REĠA' ĠIE L-BAMBIN U reġa' ġie l-Bambin U sab l-imħabba f'qalbi U sab il-ferħ u l-hena fl-imsejknin U reġa' ġie l-Bambin U mfisqi ġol-benniena Sab lilek titbissimlu U f'ħarstek lemaħ tama Tħeġġeġ fjammi Fuklar isaħħan qlub Bi mħabba univers U telaq il-Bambin Bla ħares lura Bid-dmugħ f'għajnejh Imma moħħu mistrieħ. IL-MILIED Kookaburra jidħaq fil-għoli fuq zokk Qamħ u skalora Li kibru fid-dlam Pasturi tat-tafal Xi nagħġa u ħmar Baħar illellex Taħt sema bħan-nir Xemx tiżreġ bla ħniena Fuq ramla bla qies Tfal għand in-nanna Rigali kemm trid Dundjan u pudina Ġelati u nbid. ALLA ĦARES ʼL ISFEL ...u Alla ħares ʼl isfel b'għajnejn jinfdu ʼl ġewwieni qal, dal-ġens qed jistennieni u kompla jifli d-dinja fid-dlam raha imfisqija irrid, qal, dawl u dija u żied iħares ʼl isfel ra gwerra toħloq straġi u qal irrid il-paċi ma rridx li dil-mibegħda, das-semm lili jnessiha l-imħabba nnissel fiha ʼl Luċifru ra jissielet għar-ruħ mid-dnub mifnija u qal irridha għalija u żied iħares ʼl isfel raha tilheġ fit-tbatija u qal irrid nifdiha f'għar fqajjar ħa maxtura ʼl Ġużeppi u ʼl Marija u bagħat ʼl Ibnu tarbija.
IL-MILIED FIL-VERSI TA' POETI NISA MALTIN